Ir-raġel kien qed isuq mutur meta tilef il-kontroll u miegħu kien hemm il-mara Raġel jinsab fil-periklu tal-mewt u mara qed issofri minn ġrieħi gravi wara inċident tat-traffiku fi Triq Aldo Moro fil-Marsa. L-inċident seħħ għall-ħabta tat-tmienja neqsin għoxrin tal-bieraħ filgħaxija. Mill-ewwel informazzjoni jirriżulta li raġel Belġjan ta' 51 sena, residenti Wied il-Għajn tilef il-kontroll tal-mutur. Miegħu kien hemm Belġjana ta' 51. Fuq il-post issejħet ambulanza li ħadet liż-żewġ persuni l-Isptar Mater Dei. Dwar il-każ infetħet inkjesta Maġisterjali u l-Pulizija għadha qed tinvestiga.